钦定古今图书集成/明伦汇编/氏族典/第324卷 > 《廖用贤尚友录》 > 应傃
## 钦定古今图书集成/明伦汇编/氏族典/第324卷 > 《廖用贤尚友录》 > 应傃

按《万姓统谱》：傃字自得，昌国人。六岁能诗，登绍兴四
年进士，调乌程尉。议毁淫祠，独存徐孺子庙。邻邑有
沈氏兄弟讼财，郡檄傃按实，傃委曲开谕。适沈有子
魁乡荐，因赋诗儆之，有云：“嘉木灌丛春意好，可怜不
种紫荆花。”兄弟感悟，其争遂息。官至文林郎。